CELEX: 31996R0511
Language: hr
Date: 1996-03-22 00:00:00
Title: Uredba Komisije (EZ) br. 511/96 od 22. ožujka 1996. o razvrstavanju određene robe u kombiniranu nomenklaturu

02/Sv. 011
            
            
               HR
            
            
               Službeni list Europske unije
            
            
               83
            
         31996R0511
   
               L 076/9
            
            
               SLUŽBENI LIST EUROPSKE UNIJE
            
            
               22.03.1996.
            
         
      UREDBA KOMISIJE (EZ) br. 511/96
   od 22. ožujka 1996.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom (EZ) br. 334/96 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena opća pravila o tumačenju kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom;
   budući da je u skladu s navedenim općim pravilima, robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da je primjereno da se, pridržavajući se mjera na snazi u Zajednici koje se odnose na sustave dvostruke provjere te na prethodni i naknadni nadzor Zajednice tekstilnih proizvoda pri uvozu u Zajednicu, obvezujuće tarifne informacije u vezi s razvrstavanjem robe u kombiniranu nomenklaturu koje izdaju carinska tijela država članica, a koje nisu u skladu s ovom Uredbom, mogu nastaviti navoditi u skladu s odredbama iz članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), i to tijekom razdoblja od 60 dana;
   budući da su mjere predviđene ovom Uredbom u skladu s mišljenjem Odsjeka za tarifnu i statističku nomenklaturu Odbora za Carinski zakonik,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Pridržavajući se mjera na snazi u Zajednici koje se odnose na sustave dvostruke provjere te na prethodni i naknadni nadzor Zajednice tekstilnih proizvoda pri uvozu u Zajednicu, obvezujuće tarifne informacije o razvrstavanju roba u kombiniranu nomenklaturu koje izdaju carinske vlasti država članica, a koje nisu u skladu s ovom Uredbom, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92, tijekom razdoblja od 60 dana.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. ožujka 1996.
      
         
            Za Komisiju
         
         Mario MONTI
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 49, 28.2.1996., str. 1.
   
      (3)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Lagani pleteni odjevni predmeti od čistog pamuka, širokog kroja, koji pokrivaju gornji dio tijela do sredine bedara.
                           Odjevni predmet ima okrugli izrez oko vrata s rebrastim rubom prekriženim slijeva na desno, kratke široke rukave i otisnuti ukras na prednjici. Ima bočne proreze, te porub na donjem rubu.
                           Odjevni predmet ima kapuljaču koja se skida, a koja je oko vrata pričvršćena gumbima. (Haljina)
                           (Vidjeti fotografiju br. 544) (1)
                           
                        
                     
            
               6104 42 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 6104 i 6104 42 00.
               Uzimajući u obzir cjelokupni izgled, ovaj je odjevni predmet haljina. Rub preklopljen slijeva na desno samo je ukras.
            
         
               
                           2.
                        
                        
                           Komplet od dva odjevna predmeta od iste lagane i lagano nabrane tkanine (100 % viskoza), s otisnutim višebojnim motivima istovjetnim na oba odjevna predmeta. Namijenjen je maloprodaji te se sastoji od:
                           
                                       (a)
                                    
                                    
                                       odjevnog predmeta kratkih rukava koji pokriva gornji dio tijela do ispod struka. Ima široki izrez oko vrata bez otvora. Odjevni se predmet može i stegnuti oko vrata i na krajevima rukava. Elastomerne niti ušivene u odjevni predmet svaka 2 cm, od prsa do struka, naglašavaju dojam nabranosti. (Bluza)
                                    
                                 
                                       (b)
                                    
                                    
                                       širokog odjevnog predmeta koji pokriva donji dio tijela do iznad koljena, s uzicom za stezanje i elastičnim pasom. (Suknja)
                                    
                                 
                     
            
               6204 29 18
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomena 3.(b) i 8. iz poglavlja 62., dodatne napomene 1. uz poglavlje 62. i tekstom oznaka KN 6204, 6204 29 i 6204 29 18.
            
         
               
                           3.
                        
                        
                           Komplet od dva odjevna predmeta od lagano nabrane lagane tkanine (100 % viskoza), s otisnutim šarenim motivima koji nisu istovjetni na oba odjevna predmeta. Namijenjen je maloprodaji te se sastoji od:
                        
                     
            
                
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomena 3.(b) i 8. uz poglavlje 62., dodatne napomene 1. uz poglavlje 62. i tekstom oznaka KN 6204, 6204 59, 6204 59 10, 6206 i 6206 40 00.
               Budući da su sastavni dijelovi ovog kompleta različitih vrsta (otisnuti motivi nisu istovjetni na oba odjevna predmeta), trebaju se razvrstati zasebno.
            
         
               
                           (a)
                        
                        
                           odjevnog predmeta kratkih rukava koji pokriva gornji dio tijela do ispod struka. Ima široki izrez oko vrata bez otvora. Odjevni se predmet može i stegnuti oko vrata i na krajevima rukava. Elastomerne niti ušivene u odjevni predmet svaka 2 cm, od prsa do struka, naglašavaju dojam nabranosti. (Bluza)
                        
                     
            
               6206 40 00
            
         
               
                           (b)
                        
                        
                           širokog odjevnog predmeta koji pokriva donji dio tijela do iznad koljena, s uzicom za stezanje i elastičnim pasom. (Suknja)
                        
                     
            
               6204 59 10
            
         
      
   
      (1)  Fotografije su isključivo ilustrativne prirode.